На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008),

 Општинско веће општине Гаџин Хан на 120. седници одржаној 11. децембра 2015. године, **УТВРЂУЈЕ**

**ПРЕДЛОГ**

**Решења о давању сагласности на Одлуку о утврђивању цена превоза „ЈП Дирекција за изградњу и комуналне делатности општине Гаџин Хан**

**УТВРЂУЈЕ СЕ** ПРЕДЛОГ Решења о давању сагласности на Одлуку о утврђивању цена

превоза „ЈП Дирекција за изградњу и комуналне делатности општине Гаџин Хан, те исти проследити Скупштини општине Гаџин Хан на доношење.

Број:06-400-614/15-III-7

У Гаџином Хану, дана 11. децембара 2015. године

**ОПШТИНСКО ВЕЋЕ ОПШТИНЕ ГАЏИН ХАН**

 ПРЕДСЕДНИК

 Саша Ђорђевић

На основу члана 2, 3, 25, 26, 28 Закона о комуналним делатностима ( „Службени гласник РС“, бр.88/2011), члана 18 став 1. тачка 1), 6) 14), члана 6., 31, 37, 38, 39 Закона о превозу у друмском саобраћају ("Сл. гласник РС", бр. 46/95, 66/2001, 61/2005, 91/2005, 62/2006, 31/2011 и 68/2015 - др. закони) члана 50 став 1. тачка 3) Закона о јавним предузећима("Сл. гласник РС", бр. 119/2012, 116/2013 - аутентично тумачење и 44/2014 - др. закон) члана 4, 17, 35, 36, 37, 38, 45, 71 став 1 тачка 1), 6), 14) и члана 80 став 1. алинеја 3) Статута јавног предузећа Дирекција за изградњу и комуналне делатности општине Гаџин Хан број:1085 од 07. маја 2013. године на који је Скупштина општине Гаџин Хан дала сагласност решењем број:06 број 51/2013-II од 14.05.2013. године,

Надзорни одбор ЈП Дирекција за изградњу и комуналне делатности општине Гаџин Хан на 24. ( двадесетчетвртој ) седници одржаној дана 09. децембра 2015. године, доноси

**О Д Л У К У**

**О УТВРЂИВАЊУ ЦЕНА ПРЕВОЗА**

Члан 1.

**УТВРЂУЈЕ СЕ** цена превоза од стране Јавног предузећа Дирекција за изградњу и комуналне делатности општине Гаџин Хан и то:

 ОПИС ЈЕД.МЕРЕ ЦЕНА

1.Услуга превоза организоване групе по 1 км 0,90 Б

2.Услуга превоза буџетских корисника и по лицу 5.000,00 дин./месец

осталих привредних субјеката

 (релација Гаџин Хан – Ниш)

Цене су исказане без ПДВ-а.

За цену услуге која је изражена у бодовима, вредност једног бода износи 1 еуро у динарској

 противвредности обрачунатој по средњем курсу НБС на дан достављања понуде.

Услуга под тачком 2. биће организована на уговорене вожње за минимум 35 сталних путника.

Члан 2.

Ову Одлуку доставити на сагласност Скупштини општине Гаџин Хан као оснивачу Јавног предузећа Дирекција за изградњу и комуналне делатности општине Гаџин Хан.

Члан 3.

Ова одлука ступа на снагу даном достављања сагласноти оснивача Јавном предузећу Дирекција за изградњу и комуналне делатности општине Гаџин Хан.

**НАДЗОРНИ ОДБОР**

**ЈП Дирекција за изградњу и комуналне делатности општине Гаџин Хан**

Број: 24-3/8

У Гаџином Хану, дана 09. децембра 2015. године ПРЕДСЕДНИК

 Нинослав Маринчевић

Правни основ

**Закона о превозу у друмском саобраћају ("Сл. гласник РС", бр. 46/95, 66/2001, 61/2005, 91/2005, 62/2006, 31/2011 и 68/2015 - др. закони)**

Члан 6

Ванлинијски превоз путника, осим ауто-такси превоза путника или јавни превоз ствари може обављати привредно друштво, друго правно лице или предузетник регистрован за обављање те врсте превоза и ако испуњава услове утврђене овим законом у погледу опремљености.

Линијски превоз путника може обављати привредно друштво или друго правно лице регистровано за обављање те врсте превоза и ако испуњава услове утврђене овим законом у погледу опремљености.

Превоз за сопствене потребе може обављати привредно друштво, друго правно лице, предузетник и физичко лице, који испуњавају услове утврђене овим законом у погледу опремљености, осим за путничке аутомобиле.

3. Ванлинијски превоз

Члан 31

Ванлинијски превоз путника и ствари обавља се на основу писменог уговора закљученог између превозника и корисника превоза којим се утврђује нарочито: релација са утврђеним полазиштем и одредиштем; време обављања превоза; цена превоза и места укрцавања и искрцавања путника, односно места утовара и истовара ствари.

У ванлинијском превозу путника превозник може за једну вожњу закључити само један уговор који мора бити нумерисан и закључен само са једним корисником.

Укрцавање и искрцавање путника у ванлинијском превозу врши се само у местима која су утврђена уговором из става 1. овог члана.

Уговор на основу кога се обавља ванлинијски превоз путника и ствари мора бити попуњен читко, тачно и закључен пре постављања возила за укрцавање путника у полазишту.

Уговор о превозу путника и списак путника, превозник мора да чува две године од дана обављеног превоза.

У ванлинијском превозу путника, осим ванлинијског превоза из члана 31а став 1. овог закона, превозник мора да има доказ о уплати цене ванлинијског превоза - вожње, утврђене уговором из става 1. овог члана, за све време обављања превоза.

ИИИ ПРЕВОЗ ЗА СОПСТВЕНЕ ПОТРЕБЕ

Члан 37

Привредно друштво, друго правно лице, предузетник или физичко лице, ако је власник или прималац лизинга најмање једног регистрованог возила, може обављати превоз за сопствене потребе, и то:

1) превоз ствари за задовољавање потреба у обављању своје делатности, а што подразумева превоз који привредно друштво, друго правно лице, предузетник или физичко лице обавља од производних објеката до својих магацина или од својих магацина до својих продајних објеката;

2) превоз својих радника и превоз чланова породице радника за одлазак на одмор или рекреацију.

Привредно друштво, друго правно лице, предузетник или физичко лице може обављати превоз путника, односно ствари и возилима узетим у закуп, ако претходно испуни услове из става 1. овог члана.

Превоз који обавља привредно друштво, друго правно лице, предузетник или физичко лице од производних објеката до магацина или продајних објеката трећих лица или од својих магацина до продајних објеката трећих лица или између продајних објеката трећих лица, сматра се јавним превозом ствари.

Члан 38

Превозом за сопствене потребе, у смислу овог закона, сматра се и превоз лица који врше:

1) угоститељска привредна друштва, друга правна лица и предузетници који обављају угоститељску делатност, као и одмаралишта кад превозе своје госте;

2) установе у области здравствене и социјалне заштите кад превозе болеснике;

3) туристичка привредна друштва, друга правна лица и предузетници који обављају туристичку делатност кад на основу посебног уговора превозе групе туриста без успутног примања путника;

4) културне, просветне и спортске организације, удружења, заједнице и друге организације у тим областима кад превозе своје ученике, студенте, наставно особље, односно своје чланове;

5) организације које врше оспособљавање кандидата за возаче; и

6) привредна друштва, друга правна лица и предузетници који врше погребне услуге.

Члан 39

У аутобусу којим се обавља превоз за сопствене потребе мора се налазити нумерисан и читко попуњен списак лица која се превозе, потписан од стране имаоца возила. Списак лица која се превозе мора бити закључен пре постављања возила за укрцавање у полазишту, а лица која се превозе морају са собом имати идентификационе исправе.

У возилу којим се обавља превоз за сопствене потребе мора се налазити уговор о раду или потврда да је возач запослен код власника возила.

Списак лица из става 1. овог члана чува се две године од дана обављеног превоза.

На бочним странама или у доњем десном углу ветробранског стакла аутобуса и теретног моторног возила којим се обавља превоз за сопствене потребе мора бити натпис "Превоз за сопствене потребе".

У теретном моторном возилу, којим се обавља превоз ствари за сопствене потребе, мора бити документ (отпремница и сл.) из кога се може утврдити власник и врста ствари које се превозе.